**Tilstede**: hos Anette - Kirsten, Anders, Poul, Even og Martin

**Ændring af bestyrelsen:**

Jeppe betragter vi som udtrådt af bestyrelsen pga. private årsager.

Anette træder formelt ind i bestyrelsen i stedet for Jeppe.

**Status på emner:**

**Legeplads:**

Poul har beset legepladsen dd.

Har konstateret at der omkring legestativet er en enkelt stolpe der er ved at være dårlig, et par andre stolper er mindre berørt. Toppen er også ved at trænge til en udskiftning. Vi påtænker at komme med et oplæg til generalforsamlingen omkring udskiftning af hele gyngestativet. Anders kommer med et par forslag til et nyt gyngestativ.

**Gartner nye træer/kantslåning:**

De gamle træer vil blive fjernet med rode inden jul. Når gartneren kan se, der kommer en god periode vejrmæssigt, kontakter han Poul og bestiller de træer vi har aftalt. Anette og Kirsten går med gartneren rundt ift. placering af træerne.

Kanterne… De er gennemgået af gartneren igen efter vi selv ordnede dem på sidste arbejdsdag. Gartnerens opgave er at holde dem nede – og pt sørger han for dette.

**Projekt vejbelægning:**

Vi er nødt til at få et frisk tilbud på vejbelægning. Vi indhenter 1-2 tilbud på;

* Stamvejen og område 2 + nettosti.
* Hele området.

**Anders og Martin** forsøger at skaffe et par tilbud så disse kan præsenteres til generalforsamlingen.

**Restancer:**

Der er kommet penge ind de sidste måneder iflg. den aftale der er indgået i efteråret i den pågældende sag.

**Velkomstbrev:**

Er godkendt og skal uploades – bliver sendt til Kristian (webmaster) sammen med referatet fra dette møde, så det kan blive lagt op som pdf på vores hjemmeside.

**Området ved det tidligere regnbassin:**

Poul har henvendt sig til Aarhus Vand da området ikke er lavet ordentligt. Poul har pointeret forskellige forhold over for Aarhus Vand. Vi afventer svar på henvendelsen.

Henvendelsen drejer sig bla om:

Manglende dræning, en grøft der hælder den forkerte vej, et dæksel der lægger løst ved en brønd mm. Der ligger meget vand på jorden som ikke kan sive væk.

Der er kommet forslag om beplantning - der opfordres til at melde punktet ind til generalforsamlingen.

**Cykelsti mellem Beder og Malling ifm Beringvejen:**

Aarhus Kommune har meddelt, at den har foretaget opmålinger til en mulig cykelsti mellem Beder og Malling. Hvis projektet bliver ført ud i livet vil det muligvis skulle gå igennem området ved det tidligere regnvandsbassin, og derfor få en væsentlig indflydelse på vores muligheder for fremtidig anvendelse af området. Da Grundejerforeningen er lodsejer over dette areal, forventer vi at blive inviteret/indkaldt til en nærmere dialog inden den endelige projektering skal vedtages.

**Skiltning i området:**

Der er kommet henvendelser omkring skiltning således, at man kan se når man går ind i Amalieparken. Der er mange der ikke bor her men som bruger området!

Fx Velkommen til Grundejerforeningen Amalieparken – husk at holde din hund i snor og samle op efter den.

**Even** undersøger nærmere og kommer med forslag + ca omkostning.

**Evt**.

Tømning af lorteskraldespande… Det er stadig Poul der tømmer primært - Martin hjælper til.

Fremadrettet overtager Anette & Kirsten tømningen på legepladsen, og så koordinerer vi efter behov.

Dato til generalforsamling mandag d. 30. marts 2020. Kirsten booker lokaler. Formel indkaldelse til alle beboere rundsendes ila februar 2020.

**Forslag til næste bestyrelsesmøde torsdag d. 27. jan. kl. 19.30 – ved Poul i 12a**

**Alternativ dato er d. 6. feb. 2020 (samme tid/sted)**